Document ID: 31996R0589

ΚΑΝΟΝΙΣΜΟΣ (ΕΚ) αριθ. 589/96 ΤΗΣ ΕΠΙΤΡΟΠΗΣ της 2ας Απριλίου 1996 για τον καθορισμό των λεπτομερειών εφαρμογής στον τομέα του βοείου κρέατος του κανονισμού (ΕΟΚ) αριθ. 715/90 του Συμβουλίου σχετικά με το καθεστώς που εφαρμόζεται στα γεωργικά προϊόντα και σε ορισμένα εμπορεύματα που προέρχονται από τη μεταποίηση γεωργικών προϊόντων προέλευσης κρατών Αφρικής, Καραϊβικής και Ειρηνικού ή υπερποντίων χωρών και εδαφών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 715/90 του Συμβουλίου, της 5ης Μαρτίου 1990, σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προέρχονται από τη μεταποίηση γεωργικών προϊόντων προέλευσης κρατών Αφρικής, Καραϊβικής και Ειρηνικού (ΑΚΕ) ή υπερποντίων χωρών και εδαφών (ΥΧΕ) (1), όπως τροποποιήθηκε τελευταία από τον κανονισμό (ΕΚ) αριθ. 2916/95 της Επιτροπής (2), και ιδίως το άρθρο 27,
την απόφαση αριθ. 6/95 του Συμβουλίου Υπουργών ΑΚΕ - ΕΚ, της 20ής Δεκεμβρίου 1995, σχετικά με τα μεταβατικά μέτρα που ισχύουν από την 1η Ιανουαρίου 1996 (3), και ιδίως τα άρθρα 2 και 4,
Εκτιμώντας:
ότι, στο πλαίσιο της αναθεώρησης στα μέσα της περιόδου εφαρμογής της τέταρτης σύμβασης ΑΚΕ - ΕΚ του καθεστώτος που εφαρμόζεται στις εισαγωγές βοείου κρέατος καταγωγής ορισμένων χωρών ΑΚΕ, η μείωση του ειδικού δασμού η οποία προβλέπεται στο πρωτόκολλο αριθ. 7 που προσαρτάται στη σύμβαση ανήλθε από 90 σε 92 % 7 ότι, όσον αφορά τη Ναμίμπια, οι ποσότητες που επωφελούνται από το ειδικό καθεστώς κατά την εισαγωγή καθορίστηκαν σε 13 000 τόνους 7 ότι αυτές οι τροποποιήσεις του καθεστώτος αποτελούν σαφείς και άνευ όρων δεσμεύσεις 7
ότι το Συμβούλιο Υπουργών ΑΚΕ - ΕΚ, με την απόφαση αριθ. 6/95, θέσπισε, στο πλαίσιο μεταβατικών μέτρων που ισχύουν μέχρι τη θέση σε ισχύ της συμφωνίας για τροποποίηση της Σύμβασης Λομέ, τις διατάξεις που επιτρέπουν την εκ των προτέρων εφαρμογή ορισμένων τροποποιήσεων της σύμβασης 7 ότι, σύμφωνα με τους όρους της προαναφερόμενης απόφασης, οι διατάξεις σχετικά με το βόειο κρέας εφαρμόζονται από την 1η Ιανουαρίου 1996 7
ότι πρέπει να θεσπισθούν οι αναγκαίες λεπτομέρειες για την εφαρμογή των προαναφερομένων μέτρων 7 ότι είναι σκόπιμο να ενσωματωθούν σε ένα μόνο κανονισμό της Επιτροπής όλες οι διατάξεις που αφορούν το καθεστώς που εφαρμόζεται κατά την εισαγωγή βοείου κρέατος ΑΚΕ, ιδίως αυτές που αφορούν τις αιτήσεις για την έκδοση πιστοποιητικών εισαγωγής και να καταργηθεί ο κανονισμός (ΕΚ) αριθ. 1636/95 της Επιτροπής, της 5ης Ιουλίου 1995, για την προσωρινή προσαρμογή των ειδικών ρυθμίσεων για τις εισαγωγές στον τομέα του βοείου κρέατος που προβλέπονται στον κανονισμό (ΕΟΚ) αριθ. 715/90 του Συμβουλίου με σκοπό την εφαρμογή της συμφωνίας για τη γεωργία η οποία συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (4),
ότι πρέπει να προβλεφθεί ότι για τη διαχείριση του καθεστώτος απαιτούνται πιστοποιητικά εισαγωγής 7 ότι, για το σκοπό αυτό, πρέπει να προβλεφθούν ιδίως οι λεπτομέρειες υποβολής των αιτήσεων καθώς και τα στοιχεία που πρέπει να αναγράφονται στις αιτήσεις και τα πιστοποιητικά, ενδεχομένως κατά παρέκκλιση ορισμένων διατάξεων του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, για τις κοινές λεπτομέρειες εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (5), όπως τροποποιήθηκε τελευταία από τον κανονισμό (ΕΚ) αριθ. 2137/95 (6), καθώς και του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος πιστοποιητικών εισαγωγής και εξαγωγής στον τομέα του βοείου κρέατος και την κατάργηση του κανονισμού (ΕΟΚ) αριθ. 2377/80 (7), όπως τροποποιήθηκε τελευταία από τον κανονισμό (ΕΚ) αριθ. 2856/95 (8),
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα πιστοποιητικά εισαγωγής εκδίδονται για τα προϊόντα του βοείου κρέατος καταγωγής Μποτσουάνα, Κένυας, Μαδαγασκάρης, Σουαζιλάνδης, Ζιμπάμπουε και Ναμίμπιας με τους όρους που θεσπίζονται στον παρόντα κανονισμό και εντός των ορίων των ποσοτήτων, εκφραζόμενων σε τόνους κρέατος χωρίς κόκαλα, που καθορίζονται στο άρθρο 4 του κανονισμού (ΕΟΚ) αριθ. 715/90.
Για την Ναμίμπια, τα πιστοποιητικά εισαγωγής εκδίδονται εντός του ορίου ετήσιας ποσότητας 13 000 τόνων.
2. Για τους σκοπούς του παρόντος κανονισμού, 100 χιλιόγραμμα βοείου κρέατος χωρίς κόκαλα ισοδυναμούν με:
- 130 χιλιόγραμμα βοείου κρέατος με κόκαλα,
- 260 χιλιόγραμμα ζώντων βοοειδών,
- 100 χιλιόγραμμα προϊόντων που υπάγονται στους κωδικούς ΣΟ 0206, 0210 και 1602.
Άρθρο 2
1. Το ειδικό ποσοστό των δασμών που καθορίζεται στο κοινό δασμολόγιο μειώνεται κατά 92 % για τα προϊόντα που αναφέρονται στο παράρτημα Ι και εισάγονται στο πλαίσιο του παρόντος κανονισμού.
2. Με την επιφύλαξη των διατάξεων του άρθρου 8 παράγραφος 4 του κανονισμού (ΕΟΚ) αριθ. 3719/88, η μείωση που αναφέρεται στην παράγραφο 1 δεν εφαρμόζεται στις ποσότητες που υπερβαίνουν αυτές που αναγράφονται στο πιστοποιητικό εισαγωγής.
Άρθρο 3
1. Οι αιτήσεις για χορήγηση πιστοποιητικών εισαγωγής και τα ίδια τα πιστοποιητικά για προϊόντα που εισάγονται απαλλαγμένα από ad valorem δασμούς, σύμφωνα με τις διατάξεις του άρθρου 2 του κανονισμού (ΕΟΚ) αριθ. 715/90 και δύνανται να επωφεληθούν από μείωση των ειδικών δασμών, που καθορίζονται στο κοινό δασμολόγιο σύμφωνα με το άρθρο 3 του εν λόγω κανονισμού περιλαμβάνουν:
α) στον τίτλο «Σημειώσεις» και στη θέση 24, αντιστοίχως, μία από τις ακόλουθες ενδείξεις:
- Producto ACP - Reglamentos (CEE) n° 715/90 y (CE) n° 589/96
- AVS-produkt - forordning (EΨF) nr. 715/90 og (EF) nr. 589/96
- AKP-Erzeugnis - Verordnungen (EWG) Nr. 715/90 und (EG) Nr. 589/96
- Προϊόν ΑΚΕ - Κανονισμοί (ΕΟΚ) αριθ. 715/90 και (ΕΚ) αριθ. 589/96
- ACP product - Regulations (EEC) No 715/90 and (EC) No 589/96
- Produit ACP - rθglements (CEE) n° 715/90 et (CE) n° 589/96
- Prodotto ACP - regolamenti (CEE) n. 715/90 e (CE) n. 589/96
- ACS-produkt - Verordeningen (EEG) nr. 715/90 en (EG) nr. 589/96
- Produto ACP - Regulamentos (CEE) nΊ 715/90 e (CE) nΊ 589/96
- AKT-tuote - asetus (ETY) N:o 715/90 ja (EY) N:o 589/96
- AVS-produkt - fφrordning (EEG) nr 715/90 och (EG) nr 589/96
β) στη θέση 8, το όνομα του κράτους από το οποίο προέρχεται το προϊόν.
2. Το πιστοποιητικό συνεπάγεται υποχρέωση για εισαγωγή από το εν λόγω κράτος.
3. Οι αιτήσεις πιστοποιητικών μπορούν να κατατίθενται μόνον κατά τη διάρκεια των πρώτων δέκα ημερών κάθε μήνα.
4. Τα κράτη μέλη κοινοποιούν τις αποδεκτές αιτήσεις στην Επιτροπή το αργότερο την δεύτερη εργάσιμη ημέρα που ακολουθεί το τέλος της περιόδου υποβολής των αιτήσεων.
Στις ανακοινώσεις αυτές περιλαμβάνονται οι ποσότητες για τις οποίες έχει υποβληθεί η αίτηση για κάθε μία από τις τρίτες ενδιαφερόμενες χώρες και κατανεμημένες κατά κωδικούς ΣΟ ή ομάδα κωδικών ΣΟ, ανάλογα με την περίπτωση.
5. Εάν δεν έχουν κατατεθεί έγκυρες αιτήσεις, τα κράτη μέλη οφείλουν να ενημερώσουν σχετικά την Επιτροπή μέσα στην προθεσμία που αναφέρονται στην παράγραφο 4.
Άρθρο 4
1. Η Επιτροπή αποφασίζει, για καθεμία ενδιαφερόμενη τρίτη χώρα εάν δύναται να δοθεί συνέχεια στις αιτήσεις. Εάν οι ποσότητες των προϊόντων, καταγωγής τρίτης χώρας για τις οποίες ζητούνται πιστοποιητικά υπερβαίνουν την ποσότητα που είναι διαθέσιμη γι' αυτή τη χώρα, η Επιτροπή καθορίζει ένα ενιαίο ποσοστό μείωσης των αιτούμενων ποσοτήτων.
Εάν η συνολική ποσότητα που αποτελεί αντικείμενο των αιτήσεων, όσον αφορά μία τρίτη χώρα, είναι μικρότερη από αυτή που είναι διαθέσιμη για την εν λόγω χώρα, η Επιτροπή καθορίζει την υπολειπόμενη ποσότητα.
2. Με την επιφύλαξη της απόφασης της Επιτροπής για την αποδοχή των αιτήσεων, τα πιστοποιητικά εκδίδονται στις 21 κάθε μήνα.
Άρθρο 5
Οι εισαγωγές στο πλαίσιο του καθεστώτος για μείωση των δασμών κατά την εισαγωγή που προβλέπονται από τον παρόντα κανονισμό μπορούν να πραγματοποιηθούν μόνον εάν η προέλευση των σχετικών προϊόντων πιστοποιείται από τις αρμόδιες αρχές των χωρών εξαγωγής σύμφωνα με τους κανόνες προέλευσης που εφαρμόζονται στα εν λόγω προϊόντα σύμφωνα με το πρωτόκολο αριθ. 1 της τέταρτης σύμβασης ΑΚΕ - ΕΟΚ, η οποία υπεγράφη στη Λομέ, στις 15 Δεκεμβρίου 1989.
Άρθρο 6
1. Πριν από τις 5 κάθε μήνα, τα κράτη μέλη κοινοποιούν στην Επιτροπή την ποσότητα των προϊόντων για τα οποία έχουν εκδοθεί πιστοποιητικά εισαγωγής ΑΚΕ κατά τη διάρκεια του προηγούμενου ημερολογιακού μήνα.
2. Οι κοινοποιήσεις που προβλέπονται στο παρόν άρθρο πραγματοποιούνται σύμφωνα με το παράρτημα ΙΙ.
Άρθρο 7
Οι διατάξεις των κανονισμών (ΕΟΚ) αριθ. 3719/88 και (ΕΚ) αριθ. 1445/95 εφαρμόζονται με την επιφύλαξη των διατάξεων του παρόντος κανονισμού.
Άρθρο 8
Καταργείται ο κανονισμός (ΕΚ) αριθ. 1636/95.
Άρθρο 9
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Τα άρθρα 1 και 2 εφαρμόζονται από την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Απριλίου 1996.

Labels: 3
17
18
6